Diari Oficial de la Generalitat Valenciana


Sumari del DOGV 6205, del 12-02-2010 (2010/1148)

Notificació de la rectificació del laude emés per la Junta Arbitral de Transports de València a Servises Rayon Export. Expedient número V-233/2009.
---------------------------------------------------------------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1148


Data del document
:   26-01-2010

Organisme emissor
:   Conselleria d'Infraestructures i Transport

Tipus de document
:   Anunci

Notificació de la rectificació del laude emés per la Junta Arbitral de Transports de València a Servises Rayon Export. Expedient número V-233/2009. [2010/1148]  
Ramón Escrig Moreno, president de la Junta Arbitral de Transports de València, manifesta que, d'acord amb el disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Servises Rayon Export, que s'ha efectuat una rectificació en el laude dictat en l'expedient referenciat, i ja que no ha sigut possible la seua notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre de la rectificació del laude és el que es ressenya seguidament:  
«Davant de la Junta Arbitral de Transports ha sigut presentat amb data 28.09.2009, per la representació de Servises Rayon Export, SL, petició de rectificació del laude dictat en l'expedient V-233/2009 promogut per All Scandcargo, SL, contra Servises Rayon Export, SL.  
En la petició manifestada telefònicament i posteriorment ratificada per mitjà de fax, s'informa a esta Junta del pagament, a compte del deute contret, de dos quantitats. La primera d'estes realitzada el 08.04.2009 per un import de 843,83 euros i la segona amb data 10.09.2009 per l'import de 281,33 euros.   
Una vegada comunicada a la reclamant esta nova circumstància, se li remet amb data 29.09.2008 un fax perquè urgentment manifeste si efectivament ha percebut els imports assenyalats i conseqüentment el deute que cal reconéixer ha de ser diferent del que figura en el laude.   
Amb data 29.09.2009 i igualment per via fax, la reclamant, All Scandcargo, manifesta expressament que efectivament els pagaments assenyalats es van produir i el deute pendent s'ha de cenyir a la quantitat de 556,85 euros.   
L'article 267 de la Llei Orgànica del Poder Judicial diu: "Els jutges i tribunals no podran variar les sentències i els actes definitius que es pronuncien després de firmades, però sí que poden aclarir algun concepte fosc i suplir qualsevol omissió que continguen". En este cas, els àrbitres van firmar el laude en què es va adoptar la decisió notificada a les parts, i es constituïx així un acte de voluntat irrevocable. No obstant això i complint l'esperit de l'article 267 assenyalat, esta Junta procedix a esmenar l'error referit a la quantitat del deute que ha de ser reconegut.  
En este sentit diu l'article 214.1 de la LEC: "Els tribunals no podran variar les resolucions que es pronuncien després de firmades, però sí que poden aclarir algun concepte fosc i rectificar qualsevol error material que tinga". Atés un error l'estimació de quantitat del laude dictat el 15 de setembre de 2009 i prenent com a base el precepte assenyalat el laude queda rectificat de la manera següent:   
Estimar parcialment per raó de la quantia la demanda interposada per All Scandcargo, SL, representada per Rafael Valero Sánchez contra Servises Rayon Export, ja que dels fets relatats, dels documents probatoris i de les declaracions efectuades s'establix que una vegada realitzats els transports reclamats dins de les condicions contractuals convingudes ha de ser abonat el seu import. No obstant això, de la quantitat demandada, han de detraure's les que prèviament van ser abonades per la reclamada a compte del total i que corresponen als imports de 843,82 euros més 281,33 euros, que sumen 1.125,15 euros.  
Per tot això Servises Rayon Export haurà d'abonar a All Scandcargo, SL, la quantitat de cinc-cents cinquanta-sis euros amb huitanta-cinc cèntims (556,85 €), amb la qual cosa es considerarà saldada la totalitat de la quantitat reclamada.  
A la vista dels escrits referits i rectificat l'error sobre la quantitat estimada esta Junta Arbitral de Transports conclou el tràmit amb ratificació de tots els aspectes restants del laude dictat al seu dia i confirma este íntegrament a tots els seus efectes.  
Contra este acte no es pot interposar cap recurs, i és executable el laude dictat d'acord amb el que s'establix en el peu de recursos d'este».  
València, 26 de gener de 2010.- El president de la Junta Arbitral de Transports de València: Ramón Escrig Moreno.